laion/Wikipedia-Exotic huggingface dataset:
הר ג'ויס

האם התכוונתם ל... אנטארקטיקה הר ג'ויס (ארץ ויקטוריה) – הר בהרי הנסיך אלברט, באזור חוף סקוט של ארץ ויקטוריה, שבאנטארקטיקה ניו זילנד הר ג'ויס (ניו זילנד) – הר בחבל נלסון, באי הדרומי של ניו זילנד אוסטרליה הר ג'ויס (אוסטרליה) – הר ברכס פסגות פלינדרס, במדינת קווינסלנד שבאוסטרליה
The 8

The 8 הוא מיני-אלבום השני של הזמר הישראלי עומר אדם. האלבום יצא לאור ב-17 בפברואר 2021, על ידי חברת התקליטים NMC. ב-12 בפברואר 2021, העלה אדם בעמוד האינסטגרם שלו תמונה בה נכתב: שותפים שלי יום האהבה מתקרב והכנתי לכם כמה הפתעות חדשות - ישנות. הראשונה תצא אליכם ביום ראשון.. ותפתח לנו את השבוע אז אני מקווה שלא תכננתם כלום לשבוע הקרוב כי הולך להיות 🔥 שבת שלום לכולם וחודש אדר שמח ❤️ #תייגושמונהחברים. האלבום מכיל חמישה שירים של אדם שהודלפו בעבר וזכו להצלחה ברשת ושלושה שירים נוספים שטרם פורסמו. שותפים שלי יום האהבה מתקרב והכנתי לכם כמה הפתעות חדשות - ישנות. הראשונה תצא אליכם ביום ראשון.. ותפתח לנו את השבוע אז אני מקווה שלא תכננתם כלום לשבוע הקרוב כי הולך להיות 🔥 שבת שלום לכולם וחודש אדר שמח ❤️ #תייגושמונהחברים, באתר instagram דור מאיר מועלם, ‏צו שמונה: עומר אדם שם סוף להדלפות עם אלבום חדש, באתר ‏מאקו‏, 14 בפברואר 2021 The 8, נבדק ב-2021-02-17
לודוויג קוך

לודוויג קוך (בגרמנית: Ludwig Koch‏: 13 בדצמבר 1866 - 26 בנובמבר 1934) היה צייר ומאייר אוסטרי. קוך התפרסם בעיקר כצייר סוסים וציורי ז'אנר. הוא התארח בבית הספר הספרדי לרכיבה במשך שנים רבות, ותיעד את חיי בית הספר באופן אמנותי. בנוסף, הוא התמסר לתיאורי היסטוריה צבאית. הוא למד באקדמיה לאמנויות בווינה בין השנים 1883–1891 והיה תלמידם של זיגמונד ואוגוסט אייזנמנגר. לאחר מכן הוא התפרסם בזכות ציורים של ההיסטוריה הצבאית האוסטרית, וקיבל את פרס בית הספר המיוחד, לציור "גנרל פפנהיים" בשנת 1889. בשנת 1891, בתערוכה השנתית הווינאית, הציג את הציור "טבילת האש של גדוד הדרקון ווינדיש-גרץ בקרב קולין". עוד לפני 1914 צייר קוך דיוקנאות ומדים של אנשי הצבא האוסטרו-הונגרי, שהועתקו לרוב בגלויות. הוא שימש זמן קצר במלחמה כצייר בחזית האיטלקית, אך נאלץ לפרוש בגלל מחלת כליות. גם לאחר נפילת האימפריה האוסטרו-הונגרית הקדיש קוך עבודות רבות לצבא הישן, אך גם יצר ציורים לאנשי צבא הרפובליקה הראשונה. בנוסף לנושאים צבאיים, הנושאים העיקריים בציורי הז'אנר שלו היו מראות של וינה והחצר הקיסרית. קוך פרסם כמה ציורי נוף והיה מאייר של עבודות רבות. אחת היצירות המפורסמות ביותר שלו, "אמנות הרכיבה בתמונה" ידועה במיוחד בקרב הרוכבים. הוא היה גם חבר במועדון שנקרא Siebener, אגודת אמנות שהורכבה בעיקר מאדריכלים. בשנות העשרים של המאה העשרים הוזמן קוך לארצות הברית על ידי איגוד הפולו האמריקני, שחבריו שמעו עליו כ"צייר הסוסים הטוב ביותר בעולם", לבוא ולצייר את משחקי הפולו הבינלאומיים למרות ניסיון ההתאחדות לפרסמו, קוך נותר עלום יחסית ולבסוף החליט לחזור לאירופה. לודוויג קוך נקבר בווינה בבית העלמין בהייצינג. מדיה וקבצים בנושא לודוויג קוך בוויקישיתוף Walter Reichel: „Pressearbeit ist Propagandaarbeit“ - Medienverwaltung 1914-1918: Das Kriegspressequartier (KPQ). Mitteilungen des Österreichischen Staatsarchiv (MÖStA), Sonderband 13, Studienverlag, Wien 2016, ISBN 978-3-7065-5582-1, S. 182. Koch article in Time Magazine, 1927, web.archive.org, ‏2007-03-11 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לודוויג קוך".
אנדרטת השואה (הייד פארק)

אנדרטת השואה (באנגלית: The Holocaust Memorial) היא אנדרטה להנצחת זכר השואה, הממוקמת בהייד פארק, ברובע הסיטי של וסטמינסטר, שבמרכז העיר לונדון, בירת הממלכה המאוחדת. זו האנדרטה הציבורית הראשונה בבריטניה שהוקדשה לקורבנות השואה. האנדרטה שוכנת במרכז הפארק, ממזרח לאגם סרפנטין, באזור ה"דל" (The Dell) - מישור עשבוני פתוח. האנדרטה הוקמה ונחנכה בשנת 1983, ומאז, נערכים לצידה טקסי זיכרון לשואה מדי שנה. באפריל 2024 כיסתה המשטרה בלונדון את האנדרטה בשל החשש שפרו-פלסטינים יפגעו בה. האנדרטה נבנתה בשנת 1983, במימון ועד שליחי הקהילית של יהודי בריטניה (Board of Deputies of British Jews), ביוזמת נשיא הוועד, גרוויל ג'אנר (Greville Janner), שהיה חבר פרלמנט מטעם מפלגת הלייבור. האנדרטה תוכננה על ידי מארק באדג'ר (Mark Badger), ריצ'רד סאיפרט (Richard Seifert), דרק לאבג'וי (Derek Lovejoy ) ושותפיהם. האנדרטה נחנכה ב-28 ביוני 1983. בטקס נחנכו השר לאיכות הסביבה דאז, של בריטניה, פטריק ג'נקין, הברון ג'נקין מרדינג, ו-500 צופים, בהם סר עמנואל יעקובוביץ, הברון יעקובוביץ - באותה עת הרב הראשי של הקהילות העבריות המאוחדות (United Hebrew Congregations) של חבר העמים הבריטי. בטקס החנוכה ג'נקין ציין כי האנדרטה היא "תזכורת לעבר ואזהרה לעתיד", הרב יעקוביץ קרא פרקי תהילים, ואמר קדיש, ומשתתפי הטקס שרו את הפיוט "אדון עולם". השר לאיכות הסביבה מטעם האופוזיציה (shadow Environment Secretary) דאז, ג'רלד קאופמן, אשר סבתו נרצחה בשואה, נכח בטקס, ואמר כי: "האנדרטה היא הכרחית, שכן מטרתה להזכיר שהאחריות לשואה אינה רק גרמנית, אלא משותפת גם למדינות אחרות. האנדרטה מורכבת משני סלעים המונחים על משטח חצץ, הסלעים מוקפים בחורשה של עצי שדר כסופים, אשר נשתלו לצורך הקמת האנדרטה. על אחד הסלעים נכתב "הגן לזכר השואה" באנגלית: Holocaust Memorial Garden ולאחריו מצוין ציטוט ממגילת איכה בעברית ומתחתיה בתרגום לאנגלית: על אלה אני בוכיה פלגי מים תרד עיני על שבר בת עמי איכה השורה הראשונה מקורה במגילת איכה, פרק א', פסוק ט"ז, והשורות השנייה והשלישית מקורן במגילת איכה, פרק ג', פסוק מ"ח. באנגלית: For these things I weep; Streams of tears flow from my eyes because my people are destroyed. Lamentations רשימת אנדרטאות השואה והמוזיאונים מוזיאון המלחמה האימפריאלי תערוכת השואה בלונדון ספריית וינר לחקר השואה ורצח עם אנדרטת השואה באתר הרשמי של הפארקים המלכותיים של הממלכה המאוחדת האתר הרשמי של האנדרטה תיאור האנדרטה ורקע הקמתה איתמר אייכנר, ירון דרוקמן, זעם בקהילה היהודית בלונדון על כיסוי אנדרטת השואה: "מביש", באתר ynet, ‏28 באפריל 2024 ההיסטוריה של הקמת האנדרטה, וטקס חנוכתה באתר ה-Jewish Telegraphic Agency תיאור טקס חנוכת האנדרטה באתר ה-Forum for Yom HaShoah c/o The Board of Deputies of British Jews "a reminder of the past and a warning for the future" "the memorial was essential because the German responsibility was partly shared by other countries"
Stripped

האם התכוונתם ל... Stripped (מיני-אלבום) Stripped (אלבום של כריסטינה אגילרה)
יאן נרודה

יאן נרודה (Jan Nepomuk Neruda‏; 9 ביולי 1834 – 22 באוגוסט 1891) היה סופר, משורר ומחזאי צ'כי ריאליסטי. יצירתו המפורסמת ביותר היא קובץ הסיפורים הקצרים Malostranské povídky - "סיפורים מרובע מאלה סטראנה" - המתארים סיטואציות מהוויי החיים ברובע. נרודה נולד בפראג, בוהמיה שבקיסרות אוסטריה (כיום חלק מצ'כיה), ברובע מאלה סטראנה. בנעוריו הושפע מדמויות כמו פרנטישק פאלאצקי וקארל אֶרבּן. הוא למד פילוסופיה ובלשנות באוניברסיטת קארל בפראג ועבד כמורה עד שנת 1860, אז הפך לעיתונאי עצמאי. לאורך חייו עבד נרודה בעיתונים וכתבי עת צ'כיים וגרמניים כעורך, כתב, מבקר ספרות וכותב פיליטונים. בז'אנר הפיליטון, לצד סיפוריו הקצרים, הוא התבלט במיוחד ככותב דק הבחנה. נרודה לא נשא אישה, אך היה ביחסים קרובים מאוד עם הסופרת קרולינה סבייטלה. מבחינת הסגנון השתייך נרודה לריאליזם הספרותי. הוא נמנה עם קבוצה ספרותית צעירה שצמחה מתנועת התחייה הלאומית בצ'כיה (שמם בצ'כית: Májovci), יחד עם סופרים ומשוררים אחרים כגון ויטסלב האלק, בוז'נה נימצובה וסבייטלה. הם התנגדו לדיכוי התרבות והלאומיות הצ'כית שבו נקטו ההבסבורגים לאחר אביב העמים. בחייו וביצירתו נאבק נרודה למען הלאומיות הצ'כית ועצמאותה. נרודה נודע בהיותו אנטישמי, ולרוב דמויות היהודים בספריו תוארו כחמדנים ותאווי בצע, תפיסה אשר העריך שתהיה מקובלת בקרב קוראיו. את דעותיו האנטישמיות, לגבי היהודים כעם זר המזיק ללאום הצ'כי, מנצל אותו ואוהד את הגרמנים, הביע גם בעיתונות ובמסות. עד סוף ימיו חי בפראג. הוא קבור לצד רבים אחרים מגדולי האומה הצ'כית בבית הקברות וישהראד שבעיר. בחלקה הצפוני של גבעת פטז'ין בפראג מוצב פסל בדמותו, והרחוב בו גדל נקרא כעת על שמו. המשורר הצ'יליאני נפתלי ריקרדו ראיאס בסואלטו, זוכה פרס נובל לספרות, לקח לעצמו את שם העט פבלו נרודה כמחווה של כבוד ליאן נרודה. האסטרואיד 1875 Neruda שהתגלה על ידי האסטרונום הצ'כי לובוש קוהואוטק ב-1969 נקרא על שמו. 1857 Hřbitovní kvítí פרחי בית-קברות. 1867 Knihy veršů ספר שירים. 1869 Zpěvy páteční שירי יום שישי. Písně kosmické 1878 שירים קוסמיים. Balady a romance 1878-1983 בלדות ורומנסות. 1883 Prosté motivy נושאים פשוטים. ליבה הרך של הגברת רוסקה, בתוך: "בירה ומצבי רוח משתנים: מבחר הסיפור הצ'כי", תרגום מצ'כית: רות בונדי, עמ' 19-11. חרגול, 2012. סיפור קצר זה הוא חלק מסיפורי מאלה סטראנה. לעת אמות אי-פעם, בתוך: "עולמו של המשורר: לקט משירת העולם", תרגום: גילה אוריאל, עמ' 121. רשפים, 1992. שיר. מדיה וקבצים בנושא יאן נרודה בוויקישיתוף בבית שלושת השושנים מאת יאן נרודה, בתרגום פאר פרידמן (בעברית) איך עישן מר פורל את מקטרת המרשאום שלו מאת יאן נרודה, בתרגום פאר פרידמן (בעברית) יאן נרודה, באתר "Find a Grave" (באנגלית) יאן נרודה, במסד הנתונים הקולנועיים IMDb (באנגלית) יאן נרודה, במסד הנתונים הקולנועיים KinoPoisk (ברוסית) יאן נרודה, באתר MusicBrainz (באנגלית) יאן נרודה, באתר Discogs (באנגלית) Stuart E. Mann, Jan Neruda: Poet and Essayist, The Slavonic and East European Review, 1949, עמ' 161-167 רות בונדי, בירה ומצבי רוח משתנים: מבחר הסיפור הצ'כי, תל אביב: חרגול, 2012, עמ' 11-12 Jan Neruda, Pro strach židovský, Moravská zemská knihovna, Národní listy, ‏22.6.1869 (בצ'כית) רות אלמוג, "קרוב יותר לדם מאשר לדיו": מאה שנה להולדת פבלו נרודה, באתר הארץ, 14 ביולי 2004 Pablo Neruda, Biography.com (1875) Neruda. In: Dictionary of Minor Planet Names. Springer. 2003. doi:10.1007/978-3-540-29925-7_1876. ISBN 978-3-540-29925-7.
סקוואן בארקלי

סקוואן בארקלי (באנגלית: Saquon Barkley; נולד ב-9 בפברואר 1997) הוא שחקן פוטבול, המשחק בקבוצת ניו יורק ג'איינטס שבליגת ה-NFL, בעמדת הרץ האחורי. לאחר הקריירה בת 3 השנים שלו בקבוצת הפוטבול של אוניברסיטת המדינה של פנסילבניה, בה הוא סיים עם סה"כ 5,557 יארדים והגיע מקום רביעי בהצבעות לגביע הייזמן, בארקלי נבחר על ידי הניו יורק ג'איינטס במקום השני בדראפט ה-NFL של שנת 2018. בארקלי שיחק שלוש שנים במדי הפוטבול של אוניברסיטת המדינה של פנסילבניה, משנת 2015 עד שנת 2017. בשנתו הראשונה הראה ביצועים מרשימים עם 1,076 יארדים בריצה ו-7 טאצ'דאונים. בשנתו השנייה, בארקלי שיפר את ביצועיו עם 1,496 יארדים בריצה ו-18 טאצ'דאונים. גם בשנתו השלישית בארקלי הראה ביצועים מרשימים עם 1,271 עם יארדים ו-18 טאצ'דאונים. עקב ביצועיו בארקלי נכלל במועמדים לקבל את גביע הייזמן, אך בסופו של דבר הגיע למקום הרביעי, כאשר הזוכה בגביע לאותה שנה היה בייקר מייפילד, שבסופו של דבר גם נבחר במקום הראשון בדראפט באותה שנה של בארקלי. לאחר שנותיו בקולג' וביצועיו המרשימים, בארקלי נבחר שני בדראפט ה-NFL של שנת 2018, על ידי ניו יורק ג'איינטס. לאחר היבחרותו, בארקלי חתם עם הקבוצה על חוזה למשך ארבע שנים שערכו כ-31.2 דולר. בשנתו הראשונה במדי הג'איינטס בארקלי פתח בכל המשחקים של העונה הסדירה, הראה ביצועים מרשימים ביותר ושבר שיאים כגון: הכי הרבה משחקים עם לפחות 100 יארדים כוללים על ידי רוקי והכי הרבה יארדים כוללים בעונה הסדירה של ה-NFL על ידי רוקי (הוביל את הNFL באותה עונה). בעקבות ביצועיו נבחר בארקלי לפרו בול של אותה שנה וזכה ברוקי ההתקפי של העונה. לאחר עונת רוקי מוצלחת, בארקלי הגיע למקום ה-16 ברשימת 100 השחקנים הטובים ביותר של שנת 2019 ב-NFL. בשנת 2019, בארקלי הראה ביצועים מרשימים עם 1,003 יארדים בריצה ו-6 טאצ'דאונים והיה לרץ האחורי הראשון בקבוצתו עם יותר מ-1,000 יארדים בריצה בשתי עונותיו הראשונות. בשנת 2020, במשחק השני באותה עונה של קבוצתו כנגד שיקגו ברס, בארקלי קרע את הרצועה הצולבת שלו ונאלץ לסיים את העונה שלו לאחר שני משחקים אלו בלבד. מדיה וקבצים בנושא סקוואן בארקלי בוויקישיתוף סקוואן בארקלי, ברשת החברתית אקס (טוויטר) סקוואן בארקלי, ברשת החברתית אינסטגרם James Brady, Here’s the entire NFL Draft order for Rounds 4-7, SBNation.com, ‏28 באפריל 2018 (באנגלית) Top 100 Players of 2019, Nos. 20-11: Best RB-WR duo move up, NFL.com (באנגלית) Michael David Smith, Giants announce Saquon Barkley has torn ACL, ProFootballTalk, ‏21 בספטמבר 2020 (באנגלית)
טום מור (קפטן)

קפטן סר תומאס מור (באנגלית: Captain Sir Thomas Moore;‏ 30 באפריל 1920 – 2 בפברואר 2021), שנודע בכינויו קפטן טום (באנגלית: Captain Tom), היה קצין בצבא הבריטי בתקופת מלחמת העולם השנייה, שהתפרסם בבריטניה לקראת יום הולדתו ה-100, בעקבות מבצע גיוס כספים שערך לטובת שירות הבריאות הלאומי הבריטי (ה-NHS) במהלך מגפת הקורונה. המבצע זכה להצלחה יוצאת דופן, עם תרומות של יותר מ-30 מיליון לירות שטרלינג, והפך את מור לדמות פופולרית ואהודה בבריטניה. תומאס מור נולד בעיירה קיילי שביורקשייר, אנגליה. במאי 1940 התגייס לצבא הבריטי. בין השאר שירת במהלך מלחמת העולם השנייה בהודו ובבורמה. הוא השתחרר לאחר המלחמה ב-1946 בדרגת קפטן (דרגת קצונה בצבא הבריטי המקבילה בערך לסרן). במהלך חייו היה בין השאר מנהל מפעל בטון, ועסק במרוצי אופנועים כתחביב. ב-6 באפריל 2020, במהלך מגפת הקורונה, החל מור במבצע גיוס כספים למען ה-NHS Charities Together, קבוצת עמותות התומכות בעובדי ומתנדבי ה-NHS ובחולים. מור הציב לעצמו מטרה ללכת 100 פעמים לאורך הגינה שלו (שאורכה כ-25 מטר) בסיוע ההליכון שלו במסגרת המבצע. המטרה המקורית הייתה לגייס סכום של 1000 לירות שטרלינג, אך היעד הועלה מספר פעמים לאחר שהמבצע זכה לתשומת לב בתקשורת הבריטית, ובמיוחד לאחר שמור הופיע בתוכנית הרדיו של מייקל בול ב-12 באפריל. מור השלים את הליכת הגינה לאורכה בפעם ה-100 ב-16 באפריל, כשמשמר כבוד של הגדוד הראשון של רגימנט יורקשייר המלכותי צופה בו ממרחק בטוח. עד יום הולדתו ה-100 ב-30 באפריל גייס מור מעל 30 מיליון לירות שטרלינג למען ה-NHS, מיותר מ-1.5 מיליון תורמים. ב-16 באפריל, לציון השלמת ההליכה 100 פעמים לאורך הגינה, מייקל בול שר בשידור חי ב-BBC את השיר You'll Never Walk Alone לכבודו של מור. השיר נערך לסינגל בהשתתפות מייקל בול, מור עצמו, ומקהלת "NHS Voices of Care", ויצא כעבור יום על ידי חברת התקליטים דקה, כשכל הכנסותיו מוקדשים ל-NHS. ב-24 באפריל השיר הגיע למקום הראשון במצעד הסינגלים הבריטי. מור הוא האדם המבוגר ביותר ששיר שלו הגיע למקום הראשון במצעד הסינגלים הבריטי. מור הפך בעקבות מבצע ההתרמה לדמות אהודה בבריטניה. לקראת יום הולדתו ה-100 קיבל מוריותר מ-150,000 כרטיסי ברכה מאזרחים בריטים, כולל ברכת אישית מהמלכה אליזבת השנייה. בין עיטורי הכבוד שקיבל, ב-20 במאי זכה לתואר אבירות (Knight Bachelor). התואר הוענק למור בטקס מיוחד ובאופן אישי על ידי המלכה ב-17 ביולי בחצר של טירת וינדזור. מור נפטר בבית-חולים בבדפורד (Bedford) ב-2 בפברואר 2021, לאחר שחלה בקורונה. אתר האינטרנט הרשמי של טום מור (באנגלית בריטית) מדיה וקבצים בנושא טום מור בוויקישיתוף עמוד ההתרמה של קפטן טום מור באתר JustGiving (באנגלית) You'll Never Walk Alone, בביצוע מייקל בול, קפטן טום מור, ומקהלת "NHS Voices of Care", וידאו קליפ של השיר באתר יוטיוב טום מור, באתר "Find a Grave" (באנגלית) טום מור, ברשת החברתית אקס (טוויטר) טום מור, סרטונים בערוץ היוטיוב טום מור, ברשת החברתית Goodreads
ואמרתי לעצב הנני

וְאָמַרְתִּי לָעֶצֶב: הִנְּנִי מוכר גם כ-וְאָמַרְתִּי לָעֶצֶב הוא שיר עברי, אשר נכתב על ידי מרים ילן-שטקליס והולחן לראשונה על ידי יוסי מוסטקי. השיר חובר בשנת 1952 הולחן והקולט לראשונה על ידי המלחין יוסי מוסטקי בשנת 1967, כאשר הוא מנוגן בגיטרה בלבד על יד מוסטקי עצמו. בהמשך השתמש מוסטקי באותו הלחן בביצוע השיר "באר שבע עירי" למילותיה של תלמה אליגון. בשנת 1969 ביקש מוסטקי להקליט את ביצועו לשיר, כחלק מהתקליט "מוסטקי איש באר שבע שר את שיריו". אולם ילן-שטקליס סרבה לתת לכך את הסכמתה, עקב סכסוך אשר התנהל בינה לבין חברת התקליטים סי בי אס ישראל, אשר הוציאה את תקליטו של מוסטקי, בעקבות כך כתבה תלמה אליגון מילים חדשות ללחן והם הוקלטו בתקליט. ב-1968 הקליט עודד זמיר, שהיה יוצא להקת הנח"ל וחבר ההרכב "הפנינים הכחולות", גרסה משלו ללחן של מוסטקי בעיבוד מחודש של זמיר עצמו. באותה השנה הקליטה הזמרת אלינוער מואב גרסה משלה לשיר גם היא ללחן של מוסטקי ובליוי גיטרה של דב ליקטון. ב-2018 ביצעה הזמרת נועה גולדברג-רוזן גרסה מחודשת לשיר במסגרת המופע "יש לי סוד" על שיריה של ילן-שטקליס, ביצוע זה עובד על הדר מוסרי ולווה בשונה מגרסאות קודמות על ידי מגוון כלים כ-קלידים, צ'לו וכלי הקשה. ב-2020 כחלק מאלבומו השלישי של שאנן סטריט "אידיאלים" הקולט ביצוע של סטריט וריף כהן, בהפקה ועיבוד מחודש של חברו של סטריט ללהקת הדג נחש, דודוש קלמס. גם בגרסה זו מלווים סטריט וכהן במגוון כלים, בניגוד לגרסת המקור המלווה בגיטרה בלבד. "וְאָמַרְתִּי לָעֶצֶב: הִנְּנִי, שֵׁב עִמִּי, וְנַמְתִּיק לָנוּ סוֹד. וְהַבְטַח לִי שֶׁלֹּא תַּעַזְבֵנִי – גַּם אֲנִי לֹא אֶבְגֹּד בְּךָ עוֹד."... "ואמרתי לעצב הנני" באתר בית לזמר העברי מילות השיר "ואמרתי לעצב הנני" באתר שירונט שיר עד - ואמרתי לעצב הנני עודד זמיר -ואמרתי לעצב הנני, באוסף המוזיקה הישראלית ביצוע של אלינוער מואב 1968, באוסף המוזיקה הישראלית יובל אראל‏, שאנן סטריט עם ריף כהן – ואמרתי לעצב, בבלוג של יובל אראל, מגזין מוזיקה ותרבות, 26 במאי 2020
טיאטיאננג

טיאטיאננג (בססוטו (אנ')‏: Teyateyaneng) היא עיירה במחוז בראה (אנ'), לסוטו. העיירה ממוקמת כ-7 ק"מ מהגבול עם דרום אפריקה וכ-31 ק"מ מבירת לסוטו, מסרו. הטמפרטורה הממוצעת היא 17 מעלות צלזיוס. החודש הכי חם הוא ינואר (24 מעלות צלזיוס), והחודש הקר ביותר הוא יולי (8 מעלות צלזיוס). כמות המשקעים הממוצעת היא 879 מילימטרים בשנה. חודש נובמבר הוא החודש שיש בו הכי הרבה גשם (141 מ"מ גשם), וחודש אוגוסט הוא החודש שיש בו הכי פחות גשם (12 מ"מ גשם). העיירה נמצאת ליד הכבישים הלאומיים A1 ו-B24. מדיה וקבצים בנושא טיאטיאננג בוויקישיתוף טיאטיאננג, באתר אנציקלופדיה בריטניקה (באנגלית) Lesotho: Districts & Urban Centers - Population Statistics, Maps, Charts, Weather and Web Information, www.citypopulation.de Teyateyaneng, Teyateyaneng (באנגלית) Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
מפטנג

מפטנג (בססוטו (אנ')‏: Mafeteng) היא עיר במחוז מפטנג (אנ'), לסוטו. העיר ממוקמת כ-7 ק"מ מהגבול עם דרום אפריקה וכ-60 ק"מ מבירת לסוטו, מסרו. הטמפרטורה הממוצעת היא 17 מעלות צלזיוס. החודש הכי חם הוא ינואר (24 מעלות צלזיוס), והחודש הקר ביותר הוא יוני (8 מעלות צלזיוס). כמות המשקעים הממוצעת היא 856 מילימטרים בשנה. חודש דצמבר הוא החודש שיש בו הכי הרבה גשם (142 מ"מ גשם), וחודש אוגוסט הוא החודש שיש בו הכי פחות גשם (11 מ"מ גשם). העיר נמצאת ליד הכביש הלאומי A2. בנוסף, באזור העיר פועל שדה התעופה מפטנג (אנ'). מדיה וקבצים בנושא מפטנג בוויקישיתוף Lesotho: Districts & Urban Centers - Population Statistics, Maps, Charts, Weather and Web Information, www.citypopulation.de Mafeteng, Mafeteng (באנגלית) Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
קאצ'ה'ס נק

קאצ'ה'ס נק (בססוטו (אנ')‏: Qacha's Nek) היא עיירת גבול במחוז קאצ'ה'ס נק (אנ'), לסוטו. העיירה ממוקמת כ-147 ק"מ מבירת לסוטו, מסרו. בדרום-מזרח העיירה ממוקם מעבר גבול לדרום אפריקה. הטמפרטורה הממוצעת היא 15 מעלות צלזיוס. החודש הכי חם הוא פברואר (20 מעלות צלזיוס), והחודש הקר ביותר הוא יולי (8 מעלות צלזיוס). כמות המשקעים הממוצעת היא 1,072 מילימטרים בשנה. חודש דצמבר הוא החודש שיש בו הכי הרבה גשם (195 מ"מ גשם), וחודש יולי הוא החודש שיש בו הכי פחות גשם (11 מ"מ גשם). העיירה נמצאת ליד הכביש הלאומי A4. בנוסף, באזור העיירה פועל שדה התעופה קאצ'ה'ס נק (אנ'). מדיה וקבצים בנושא קאצ'ה'ס נק בוויקישיתוף Lesotho: Districts & Urban Centers - Population Statistics, Maps, Charts, Weather and Web Information, www.citypopulation.de Qachas Nek, Qachas Nek (באנגלית) Coordinate Distance Calculator, boulter.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
פיראניים

פיראניים (שם מדעי: Serrasalmidae) היא משפחת דגים טרופיים מסדרת החריתאים החיים רק בנהרות ואגמים באמריקה הדרומית. בעבר הם שויכו למשפחת החריתיים הענקית אך הופרדו ממנה. דגים אלה כוללים את דגי הפיראניה התוקפניים וכן את דגי הפאקו (אנ') ואת הטמבקוי שהוא מהגדולים שבדגי האמזונס. הם בעלי גוף דמוי חבית, סנפירים בשרניים גדולים ושיניים חדות המזכירות מעט שיניים אנושיות. דגים אלה ניזונים ביערות המוצפים או בנהרות מדגים אחרים, זרעים ופירות שנופלים למים או גם מחיות גדולות. להקה של פיראניות יכולה להפשיט חיה גדולה מבשרה תוך שעה. עם זאת רוב הפיראניות אוכלות מזון קטן יותר. Acnodon סוג ומין יחיד Catoprion mento סוג ומין יחיד טמבקוי (Colossoma macropomum) Metynnis Mylesinus Myleus Myloplus Mylossoma סוג ומין יחיד Ossubtus xinguense Piaractus - בו המין פאקו אדום בטן Pristobrycon Pygocentrus סוג ומין יחיד Pygopristis denticulata Serrasalmus Tometes Utiaritichthys מגפיראניה (Megapiranha) - נכחד טמבקוי מדיה וקבצים בנושא פיראניים בוויקישיתוף פיראניים, באתר ITIS (באנגלית) פיראניים, באתר NCBI (באנגלית) פיראניים, באתר Animal Diversity Web (באנגלית) פיראניים, באתר האנציקלופדיה של החיים (באנגלית) פיראניים, באתר GBIF (באנגלית)
תיקי הכפרים הערביים

תיקי הכפרים הערביים היו מסמכי מודיעין, שהיו מבוססים על מערכת אינדקס, וכללו נתונים מפורטים על כל כפר וכפר בארץ ישראל בתקופת המנדט הבריטי. הם נאספו על ידי יחידת המודיעין, ש"י של ארגון "ההגנה". המסמכים היו הבסיס המודיעני לפעולות "ההגנה" והפלמ"ח במהלך הפעולות והמבצעים שערכו בשנות ה-40 של המאה ה-20. התיקים תיעדו את מספר הגברים בכפר, מקורות ההכנסה העיקרים, איכות המים במקום, רמת ההשתתפות במרד הערבי הגדול, ההרכב הסוציו-פוליטי, מי הרג יהודים, איכות הקרקע, היחסים בין הכפרים, מספר כלי הנשק וכן את הטופוגרפיה. התיקים שימשו לא פעם אחרי הקמת המדינה, בעיקר בפעולות התגמול שבוצעו. הרעיון לניהול תיקים אלו הוצע על ידי גורמים שונים, ביניהם בן ציון לוריא, סייר וחוקר ארץ ישראל, שכתב ב-1940 לקרן קיימת לישראל כי "איסוף מסמכים שכאלו יעזרו מאוד לגאולת הארץ". ואכן ראש מחלקת ההתיישבות בקרן הקיימת לישראל, יוסף ויץ הפך את הרעיון ל"פרויקט לאומי". גם מראשי היישוב (ולימים נשיא מדינת ישראל), יצחק בן-צבי לקח חלק ביוזמה ואף הציע מספר הצעות לשפרה. בין הוגי הרעיון היו גם שמואל דיבון, ראש המחלקה הערבית של הש"י, וזרובבל ארבל, שהפעיל חוליות סיירים בחי"ש, אשר צוותו למיזם ביוזמת יגאל ידין. לדברי אילן פפה בראשית שנות הארבעים התיקים כללו גם צילומי אוויר, לדבריו עם הזמן השתכללו הדברים התיקים ונוספו דברים כגוון מספר השומרים בכפר, איכות הנשק וזאת לצד הדרך הטובה ביותר לתקוף כל כפר וכפר. העדכון הסופי היה ב-1947 כאשר העדכון התמקד ביצרת רשימות של "מבוקשים" בכל כפר וכפר, הקריטריונים העיקריים להוספה של איש לרשימה הייתה השתתפות בפעולה כנגד הכוחות הבריטים וכנגד גורמים ציונים ותמיכה במנהיג פלסטיני. לכל תיק הובא מבוא, מפת הסביבה בקנד מידה של 1:100,00, מפת הכפר בקנה מידה של 1:5,000, המפות עודכנו מדי פעם ופעם וכללו את צירי הכניסה והיציאה לכפר, מעבירי מים, בתי ההארחה, בארות, שמות מנהיגים, בתי מנהיגים ויעדים נוספים לחבלה. פרויקט תיקי הכפרים: פרק בהתפתחות המודיעין הצבאי ב'הגנה' Ian Black and Benny Morris, Israel's Secret Wars: A History of Israel's Intelligence Services, 2004, p.129, ISBN 0-8021-3286-3 Gil Eyal, The Disenchantment of the Orient - Expertise in Arab Affairs and the Israeli State, Stanford University Press, 2006, p.85. ISBN 978-0-8047-5403-3. Ilan Pappé (2006). The Ethnic Cleansing of Palestine. Oxford, England: Oneworld Publications. pp. 17–22. ISBN 1-85168-467-0. רונה סלע, כך הצליח שירות הידיעות של ההגנה לצלם את הכפרים הערביים מגובה השמים, באתר הארץ, 13 במאי 2011 תיקי כפרים - ארגון ההגנה, באתר ארגון ההגנה
מאתלובה דדבאייבה

מאתלובה דדבאייבה או דדבוייבה (באוזבקית: Matluba Dadaboyeva ‏ נולדה ב-15 באוקטובר 1955) היא זמרת טג'יקית מאוזבקיסטן, מבצעת מוזיקה מסרותית קלאסית ומוזיקה עממית אוזבקית וטג'יקית. היא בעלת תואר אמנית העם של אוזבקיסטן. אישה נמוכה בקומתה, מצטיינת מאתלובה דדבאייבה במנעד הרחב, בחוזק קולה ובשליטה בסודות אמנות הזמרה ממרכז אסיה. מאתלובה דדבאייבה נולדה בשנת 1955 בכפר טג'יקי אוץ' קורגון בנפת צ'וסט של מחוז נמנגן בדרום עמק פרגנה שבמזרח אוזבקיסטן. מגיל 4 ליוותה את אמה שהייתה זמרת-עם במופעיה. אמה הייתה מורתה הראשונה לזמרה. בילדותה למדה דדבאייבה שירים רבים גם מתוכניות רדיו ומרפרטואר הפועלות בשדות הכותנה. מאוחר יותר סיימה תואר בדרמה מוזיקלית במכון הממלכתי לאמנויות בטשקנט. בתחילת הקריירה היא הייתה סולנית של להקת הפולקלור "דוני זקירוב" של רשות השידור האוזבקית. מאוחר יותר הייתה סולנית של להקת הששמקאם ע"ש יונוס רג'בי. באותה עת למדה את סודות שירת המקאם ממורים כמו טורגון אלימטוב, קמונה איסמעילובה, אריף אלימחסומוב, אריף חאן חותמוב ואבדולחאשים איסמעילוב טורגון אלימטוב, נגן טנבור וסאטו צירף אותה להופעותיו ברסיטלים למוזיקה מסורתית קלאסית. הופיעה גם לצדו של נגן הגיג'אק באני ג'ן זיאאוב, ורבים אחרים. בשנת 2009 דורגה דדבאייבה במקום הראשון בתחרות "מנגינות המזרח" (שארק טרונלרי) שהתקיים מתקיים במתחם רגיסטן בסמרקנד. דדבאייבה ערכה סיורי הופעות בכל רחבי העולם, ומלמדת כעת שירה מסורתית קלאסית. Ozorin aitai 1988 Matlubeh:Yar Kelour Matlubeh:the Turquoise of Samarkand 1996 - Nilyi rangli Samarkand שירים קלאסיים אוזבקים וטג'יקים בליווי כלי של טורגון אלימטוב ונאבי ג'אן זיאאוב Mark Ellingham in Rough Guide of World Music 1999 p.31 rootsworld - Ivan Emke ab the album Yar Kelour דדבאייבה מבצעת ששמקאם מאת מרזאייב בערוץ יו טיוב על האלבום "יאר קלור" ופרטים ביוגרפיים על הזמרת בערוץ יו טיוב מאתלובה דדבאייבה, סרטונים בערוץ היוטיוב מאתלובה דדבאייבה, באתר אפל מיוזיק (באנגלית) מאתלובה דדבאייבה, באתר ספוטיפיי מאתלובה דדבאייבה, באתר דיזר ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מאתלובה דדבאייבה".